Diari Oficial de la Generalitat Valenciana


Sumari del DOGV 6711, del 10-02-2012 (2012/1077)

Notificació del laude emés per la Junta Arbitral de Transports de Castelló. Expedient número 52/3106-RL.
--------------------------------------------------------------------------------------------------------

### Dades del document

Número de DOGV
:   6711

Data del DOGV
:   10-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1077


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 52/8347-KS. [2012/1077]  
Ramón Escrig Moreno, president de la Junta Arbitral de Transports de Castelló, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Alianza y Gestión Logística, SL, que s'ha dictat laude en l'expedient referenciat i com que no és possible la seua notificació per trobar-se absent, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal: President: Ramón Escrig Moreno. Vocals: José Ramón López de la Fuente i Fernando Monzó Mollá, els quals n'excusen l'assistència; secretària vocal: Rosa Salvador Salvador. Parts: reclamant, Aepasa, SL, representada per Mª Pilar Delgado Velasco, contra Alianza y Gestión Logística, SL.  
A Castelló de la Plana, el dia 29 de novembre de 2011, a les 12.00 hores, es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient 52/1808-XJ, i se celebra la vista oral respecte de la reclamació següent: impagament de ports. La part reclamada no compareix a la vista.  
Iniciada la vista oral pel president es comprova la identitat de la part compareixent i la qualitat amb què intervé.  
A continuació, es concedix la paraula a la reclamant que s'afirma i ratifica en la seua demanda i es remet a les proves i documents aportats, que es basen en els següents antecedents de fet:  
1. Com a conseqüència de les relacions comercials existents entre les parts, la reclamant va realitzar, per compte de la reclamada, un transport segons queda detallat en la factura adjunta a la demanda. Factura número 297, de 27.01.2011, per un import de 259,60 euros. La dita factura va ser impagada al seu venciment.   
Després de diverses gestions de cobrament sense aconseguir-ho, és pel que s'interposa la present demanda, en què s'acaba sol·licitant que, una vegada que siga reconegut el seu dret, es condemne la reclamada al pagament de l'import del transport, que ascendix a la quantitat total de 259,60 euros.  
S'apliquen els següents fonaments jurídics:  
1. La competència territorial de la Junta, de què res no s'al·lega, està determinada en els articles 6 i 7.2 del Reglament de la LOTT (RD 1211/1990).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada, al seu torn, per la Llei 29/2003, de 8 d'octubre, que en l'article 38.1, referent a la quantia diu: "es presumirà que hi ha el referit acord de sotmetiment a l'arbitratge de les juntes, sempre que la quantia de la controvèrsia no excedisca de 6.000,00 euros, i cap de les parts intervinents en el contracte haguera manifestat expressament a l'altra la seua voluntat en contra, abans del moment en què s'inicie o hauria d'haver-se iniciat la realització del servici o activitat contractat». I no consta en l'expedient cap manifestació en este sentit realitzada en moment anterior a la iniciació del transport.   
  
3. De les manifestacions realitzades en la vista es deduïx que, efectivament, els ports que són reclamats en esta demanda, la factura dels quals hi consta adjunta, van ser realitzats, la qual cosa determina el dret al seu cobrament per part de la reclamant.  
4. Atesa l'absència del vocal representant d'empreses carregadores i de la Federació de Transportistes, que van excusar la seua assistència, el present laude es dicta de conformitat amb la previsió continguda, en l'apartat 7 de l'article 9, redactat pel RD 1225/2006, de 27 d'octubre, que modifica el RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, llevat del president, no impedirà que se celebre la vista ni que es dicte el laude".  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per la mercantil Aepasa, SL, representada per Pilar Delgado Velasco, contra Alianza y Gestión Logística, SL, ja que dels fets relatats i la documentació que es troba en l'expedient es desprén que efectivament el transport que es demanda va ser realitzat tal com ha sigut exposat i provat, la qual cosa atorga un dret de cobrament pel seu import.  
Per això Alianza y Gestión Logística, SL, haurà d'abonar a Aepasa, SL, la quantitat de dos-cents cinquanta-nou euros amb seixanta cèntims (259,60 euros).   
Contra este laude pot exercitar-se l'acció d'anul·lació davant de l'Audiència Provincial de Castelló, en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se la seua execució forçosa, davant del Jutjat Mercantil de Castelló, segons el que establix la Llei Orgànica 5/2011, de 20 de maig, complementària a la Llei 11/2011, de Modificació de la Llei d'Arbitratge, que deroga expressament la lletra g de l'apartat 2 de l'article 86 ter de la Llei Orgànica del Poder judicial».  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Castelló de la Plana, 26 de gener de 2012.- El president de la Junta Arbitral de Transports de Castelló: Ramón Escrig Moreno.